EARTHระดมทุนซื้อเหมืองอินโดฯ
เอ็นเนอร์ยี่ เอิร์ธ ระดมทุนเพื่อซื้อหุ้นขุดถ่านหินในอินโดนีเซีย
20 มิ.ย. 2554

เอ็นเนอร์ยี่ เอิร์ธ ระดมทุนเพื่อซื้อหุ้นขุดถ่านหินในอินโดนีเซีย
คณะกรรมการบริษัท เอ็นเนอร์ยี่ เอิร์ธ (EARTH)  มีมติให้ออกใบสำคัญแสดงสิทธิซื้อหุ้น ให้ผู้ถือหุ้นเดิมที่มีชื่อในทะเบียนวันที่ 23 ส.ค.สัดส่วน 5 หุ้นเดิมต่อ 1วอร์แรนต์  และขายหุ้นเพิ่มทุนแบบเฉพาะเจาะจง(พีพี)จำนวน360,360,360 หุ้นให้กับผู้ถือหุ้นของ PT TRI TUNGGAL PITRIATI (TTP) ซึ่งเป็นผู้ได้รับใบอนุญาต ขุดถ่านหินในประเทศอินโดนีเซีย
บริษัทจะต้องเพิ่มทุนจดทะเบียนทั้งหมด 804,902,895 หุ้น แบ่งเป็นหุ้นจำนวน 444,542,535 หุ้นรองรับการแปลงสภาพวอร์แรนต์เป็นหุ้น สัดส่วน 1 ต่อ 1 ราคาหุ้นละ 1.50 บาท วอร์แรนต์อายุ 5 ปี ส่วนหุ้นเพิ่มทุนแบบพีพีขายให้กับนายนุกูล ศรีอินทร์Mr. Suwoto  Mr. Mahliansyah Mr. HeriSusantoและ Mrs. Nurhikmah ในราคาหุ้นละ 3.33บาท  เพื่อแลกกับหุ้นของ TTP จำนวนไม่เกิน  1,000 หุ้น มูลค่าที่ตราไว้หุ้นละ1,000 เหรียญสหรัฐ ในราคาเสนอซื้อหุ้นละ 1,200,000 บาท รวมเป็นเงินลงทุนทั้งสิ้นไม่เกิน 1,200 ล้านบาท
การแจกวอร์แรนต์และการเพิ่มทุนเพื่อซื้อหุ้นขุดถ่านหินในอินโดนีเซียครั้งนี้เป็นไปตามข่าวลือก่อนหน้านี้ ที่นักลงทุนแห่เข้าเก็งกำไรหุ้น EARTH จนไล่ราคาหุ้นจาก 2 บาทขึ้นมาทะลุ 3.50  บาท ซึ่งเมื่อข่าวลือออกเป็นอย่างเป็นทางการ จึงมีการขายหุ้นออกมา ล่าสุดวันที่ 20 มิ.ย. ราคาอ่อนตัวลง 0.08 บาทเคลื่อนไหวแถว 360  บาท